|  |
| --- |
|  |

**ДОГОВОР**

**№............... /...................2014 г.**

Днес, ……………….....2014 г., в гр. Стара Загора, между:

**ОБЩИНА Стара Загора** със седалище и адрес на управление: гр. Стара Загора - 6000, бул. „Цар Симеон Велики” № 107, ЕИК 000818022, представлявана от Живко Веселинов Тодоров – кмет на Община Стара Загора, и Милка Бонева – гл. счетоводител, наричан за краткост **ВЪЗЛОЖИТЕЛ**, от една страна

и

„…………………………….” ……., със седалище и адрес на управление: гр. ……………, ул. „………………………………..”…….., ЕИК………………………..…., представлявано от …………………………, в качеството му на Управител/Изпълнителен директор, наричан за краткост **ИЗПЪЛНИТЕЛ,** от друга страна,

и на основание чл. 41, ал. 1 и ал. 2 във връзка с чл. 74 от ЗОП, във връзка с проведена процедура за възлагане на обществена поръчка с предмет: **«Доставка на канцеларски материали по проект BG 06-101 „Международен младежки център за работа с деца и младежи в риск в град Стара Загора“, финансиран по финансовия механизъм на Европейското икономическо пространство»**, и Решение № ……………2014 г. на Кмета на Община Стара Загора, се сключи настоящият договор за следното:

**І.ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извършва **«Доставка на канцеларски материали по проект BG 06-101 „Международен младежки център за работа с деца и младежи в риск в град Стара Загора“, финансиран по финансовия механизъм на Европейското икономическо пространство»,** съгласно изискванията на Възложителя, посочени в техническата спецификация и Техническото предложение на Изпълнителя, което са неразделена част от настоящия договор.

**II. ПОЛУЧАВАНЕ НА ДОСТАВКАТА И ЗАПЛАЩАНЕ НА ЦЕНАТА**

**Чл.2 (1)** Доставките се извършват периодично по заявка на ВЪЗЛОЖИТЕЛЯ в срок от (…………………) часа от получаване на заявката. За Възложителят работния ден започва от 8:30 и приключва в 17:30 часа. Ако срока за доставка предложен от участника изтича след края на работния ден, то същия спира да тече с приключване на работния ден и продължава с началото на новия работен ден.

**(2)** Предаването и приемането на доставките, предмет на настоящия договор, се извършва в административната сграда на Община Стара Загора, адрес: бул. „Цар Симеон Велики“ № 107. Предаването се удостоверява с надлежен с приемо-предавателен протокол, подписан от представители на ВЪЗЛОЖИТЕЛЯ и ИЗПЪЛНИТЕЛЯ в два еднообразни екземпляра. В него се отразяват предаденото количество стока, датата и часа на доставката и документите, от които се придружава.

**Чл.3 (1).** Стойността на договора е ………………. лв. /……………….. лв./ без ДДС или ………… лв. /…………………/ с ДДС

**(2)** Плащането се извършва след предаването и приемането на всяка една от извършените периодични доставки. Цената за извършената доставка се заплаща от ВЪЗЛОЖИТЕЛЯ в срок от 30 дни от издаване на фактура от ИЗПЪЛНИТЕЛЯ с приложен към нея приемо-предавателен протокол на база на единични цени за всяка от стоките, посочени в ценовото предложение на ИЗПЪЛНИТЕЛЯ, което е неразделна част от настоящия договор.

**(3)** Плащането по ал. 2 се извършва по банков път по следната банкова сметка на ИЗПЪЛНИТЕЛЯ:

БАНКА: ……………………………………….

IBAN: …………………………………………

BIC КОД: …………………………………….

**(4)** При промяна на посочената от ИЗПЪЛНИТЕЛЯ банкова сметка, същият е длъжен да уведоми за това ВЪЗЛОЖИТЕЛЯ в 7-дневен срок от настъпване на промяната.

**III. СРОК НА ДОГОВОРА**

**Чл.4 (1)**Този договор влиза в сила от датата, на която е подписан от двете страни.

**(2)** Срокът за изпълнение на договора е до доставяне на всички канцеларски материали, но не по-късно от 30.04.2016 г.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5** **(1)** ИЗПЪЛНИТЕЛЯТ има право:

1. Да получи от ВЪЗЛОЖИТЕЛЯ договореното в чл.3, ал.1 възнаграждение, по реда на ал.2 от настоящия договор.

2. Да изисква от ВЪЗЛОЖИТЕЛЯ необходимото съдействие за изпълнението на поръчката.

3. Да изисква от ВЪЗЛОЖИТЕЛЯ приемане на извършената доставка, когато същата e осъществена при условията и по реда на този договор, и в съответствие с изискванията на ВЪЗЛОЖИТЕЛЯ.

**(2)** ИЗПЪЛНИТЕЛЯТ се задължава:

1. Да достави стоката във вид, количество, качество и при спазване срока за изпълнение, посочен в чл.2, ал.1 от договора. Стоките трябва да съответстват на техническите спецификации на Възложителя и да отговарят на изискванията за качество.

2. Да доставя заявената стока за собствена сметка до административната сграда на Община Стара Загора на адрес: гр. Стара Загора, бул. „Цар Симеон Велики“ № 107.

3. Да осигури подходяща опаковка на стоката срещу повреда по време на транспортирането й до адреса на Възложителя.

4. Да отстрани за своя сметки всички явни и/ или скрити недостатъци на стоката, предмет на доставка.

5. Да уведомява Възложителя писмено за всички възникнали трудности при изпълнение на дейностите по договора, които могат да осуетят постигането на крайните резултати, както и за мерките, които са взети за отстраняването им;

6. Да поеме цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичаща от искове или жалби, следствие нарушение на нормативни изисквания от страна на Изпълнителя, неговите служители или в резултата на нарушение на правата на трето лице.

7. да уведоми писмено ВЪЗЛОЖИТЕЛЯ за спиране на изпълнението на договора поради непредвидени обстоятелства в 5-дневен срок от настъпването им. Непредвидени обстоятелства по смисъла на настоящия договор са обстоятелствата от извънреден характер, които страните при полагането на дължимата грижа, не са могли или не са били длъжни да предвидят или предотвратят;

8. да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка;

9. при поискване от ВЪЗЛОЖИТЕЛЯ да му предоставя достъп до финансовата документация и до документацията, касаеща изпълнението на договора, както и достъп до помещенията, в които последната се съхранява;

10. да не използва по никакъв начин, включително за свои нужди или като разгласява пред трети лица, каквато и да е било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на настоящия договор, като не допуска такива действия да бъдат извършени и от служителите му;

11. да запази поверителността на всички поверително предоставени документи, информация или други материали, за срок не по-малко от пет години след приключването на проекта;

12. да съхранява документите и материалите, получени или изготвени във връзка с изпълнението на договора в отделно досие. Срокът за съхранение на всички документи, свързани с изпълнението на проекта, е 5 г.;

13. да предостави възможност на националните одитиращи власти, Програмния оператор, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейската общност и външни одитори, да извършват проверки чрез разглеждане на документацията или чрез проверки на мястото на изпълнение на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта;

14. да изпълнява мерките и препоръките, съдържащи се е докладите от проверките на място;

15. да спазва изискванията за изпълнение на мерките за информация и публичност по проекта;

16. да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови всички суми по нередности, заедно с дължимата лихва и други неправомерно получени средства;

17. да възстанови на ВЪЗЛОЖИТЕЛЯ всички неправомерно получени финансови средства. При констатиране на недължимо платени суми и/или надплатени суми, както и всякакви неправомерно получени средства по този договор, ВЪЗЛОЖИТЕЛЯ изпраща покана до ИЗПЪЛНИТЕЛЯ да плати доброволно задължението си в седемдневен срок от получаване на поканата. В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане в размер на законната лихва за периода на просрочието. Сумите подлежащи на възстановяване от ИЗПЪЛНИТЕЛЯ, могат да бъдат прихванати от всякакви суми, дължими от ВЪЗЛОЖИТЕЛЯ на ИЗПЪЛНИТЕЛЯ;

18. да предприема всички необходими мерки за избягване на конфликт на интереси, и уведомява незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно изпълнение на функциите по Договора на което и да е лице е компрометирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6. (1)** ВЪЗЛОЖИТЕЛЯТ е длъжен:

1. Да заплати стойността на доставените по настоящия договор канцеларски материали.

**(2)** ВЪЗЛОЖИТЕЛЯТ има право:

1. Да извършва рекламация и подмяна на стоката при констатиране на некачествена доставка по реда и при условията, предвидени в договора.

**VI. ГАРАНЦИЯ ЗА ИЗПЪЛНЕНИЕ**

**Чл.7. (1)** Гаранцията за добро изпълнение е в размер на …………… лв. (…………….... лева), представляваща 5 % от стойностт на договора с ДДС.

**(2)** **ИЗПЪЛНИТЕЛЯТ** представя гаранция за изпълнение на договора под формата на банкова гаранция или парична сума по свой избор.

Гаранцията за изпълнение под формата на парична сума трябва да бъде внесена по следната сметка на възложителя:

**Банка: „Юробанк България” АД,**

**BIC: BPBIBGSF,**

**IBAN: BG45BPBI79353375755401**

**(3)** Гаранцията за добро изпълнение се освобождава в 20-дневен срок след изтичане срока на настоящия договор, както и в същия срок при всяко прекратяване на настоящия договор, освен в случаите когато са налице условията за нейното задържане, без да се дължат лихви на **ИЗПЪЛНИТЕЛЯ.**

**(4) ВЪЗЛОЖИТЕЛЯТ** задържа гаранцията за изпълнение на договора в случаите на виновно неизпълнение назадълженията по договора от страна на **ИЗПЪЛНИТЕЛЯ** **ВЪЗЛОЖИТЕЛЯТ** има право да задържи представената гаранция за изпълнение, независимо от отговорността по чл.10, ал.2.

**VII.РЕКЛАМАЦИИ**

**Чл.8 (1)** При констатиране на явни и скрити недостатъци от страна на ВЪЗЛОЖИТЕЛЯ, той следва да уведоми ИЗПЪЛНИТЕЛЯ за това писмено в срок до 7 работни дни от подписване на приемо-предавателния протокол за съответната стока.

**(2)** В рекламацията ВЪЗЛОЖИТЕЛЯТ посочва номера на договора, мястото на доставка, основанието за рекламация и конкретното си искане.

**(3)** При рекламация за явни и скрити недостатъци, констатирани от ВЪЗЛОЖИТЕЛЯ, стоката се връща на ИЗПЪЛНИТЕЛЯ, който е длъжен да ги отстрани за своя сметка, съответно да достави липсващите количества. Когато естеството на недостатъка не позволява отстраняването му без същественото й повреждане, ИЗПЪЛНИТЕЛЯТ следва да замени стоката с нова.

**(4)** Задълженията по предходната алинея се изпълняват в срок до 7 работни дни, считано от подписването на приемо-предавателният протокол за съответната стока.

**VIII. ОТГОВОРНОСТ И САНКЦИИ**

**Чл.9. (1**) В случай, че ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок в чл.2, ал.1, същият дължи на ВЪЗЛОЖИТЕЛЯ неустойка в размер до 10 на сто от стойността на възложената доставка.

**(2)** За неизпълнението на други задължения, посочени в договора ИЗПЪЛНИТЕЛЯТ дължи неустойка в размер 10 (десет) на сто от цената по договора, посочена в чл. 4.

**IX. НЕПРЕОДОЛИМА СИЛА**

**Чл. 10** (1) Страните се освобождават от отговорност за неизпълнение на задълженията по настоящия договор, ако това се явява последица от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор.

(2) Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

1. да уведоми писмено другата страна за: настъпилото събитие, което причинява неизпълнение на задълженията й, степента,до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява “непреодолима сила”.

(6) Определено събитие не може да се квалифицира като “непреодолима сила”, ако:

1. ефектът от това събитие е могъл да се избегне, ако която и да е от страните е изпълнявала добросъвестно задълженията си по този договор;

2. ефектът от това събитие е могъл да бъде избегнат или намален с полагането на всички разумни грижи.

**X. КОНФИДЕНЦИАЛНОСТ**

**Чл. 11** (1) ИЗПЪЛНИТЕЛЯТ и ВЪЗЛОЖИТЕЛЯТ приемат за конфиденциална всяка информация, получена при и/или по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива пред когото и да е, освен пред своите служители , по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му . Разкриването на информация пред служител на ИЗПЪЛНИТЕЛЯ се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**XI. ДРУГИ УСЛОВИЯ**

**Чл. 12.** Погрешно преведени суми от страна на **Възложителя** се възстановяват от **Изпълнителя** в срок от 6 (шест) дни.

**Чл. 13. (1)**Адресите за уведомления на страните са :

**За ВЪЗЛОЖИТЕЛЯ**

**Община Стара Загора**

гр. Стара Загора, бул. „Цар Симеон Велики“ № 107

Тел. ………………

**За ИЗПЪЛНИТЕЛЯ**

Седалище: ...............................

ул. „........................................

БУЛСТАТ:............................

Тел......................................................

Факс:………………………

(2) Във връзка с изпълнението на този договор Възложителят и Изпълнителят определят за упълномощени свои представители (координатори) следните свои служители:

**Координатор от страна на Възложителя**:

Име: …………………………….

Телефон: …………………………

E-mail: ………………………….

**Координатор от страна на Изпълнителя**:

Име: .......................................................

Телефон: ................................................

E-mail: ....................................................,

които ще упражняват текущ контрол по изпълнението на договора, в т.ч. подписване на протоколи, справки и други документи, съставяни по изпълнението на договора.

**XII. ПРЕКРАТЯВАНЕ НА ДОГОВОРА**

**Чл.14.** (1) Договорът се прекратява:

1. с изтичането на срока по чл.4;

2. по взаимно съгласие между страните, изразено писмено;

3. едностранно от ВЪЗЛОЖИТЕЛЯ без предизвестие:

А) при забава от страна на ИЗПЪЛНИТЕЛЯ на изпълнението на предмета на договора с повече от 10 дни. В този случай Възложителят задържа гаранцията за изпълнение.

Б) когато доставката е с качество, което не позволява стоката да се използва по обичайното си предназначение. В този случай Възложителят задържа гаранцията за изпълнение.

(2) ВЪЗЛОЖИТЕЛЯТ има право да прекрати договора едностранно със седемдневно писмено предизвестие, без от това да произтичат финансови или други задължения за ВЪЗЛОЖИТЕЛЯ в следните случаи:

1. ако изпълнителят бъде обявен в несъстоятелност;
2. при прекратяване с ликвидация на юридическото лице-изпълнител;
3. при забавяне на изпълнението с повече от 3 дни;
4. при констатиран конфликт на интереси;

5. при установени от компетентните органи измама или нередности, с които ИЗПЪЛНИТЕЛЯТ е засегнал интересите на Европейските общности и на българската  
държава, и за които ИЗПЪЛНИТЕЛЯ отговаря по договора.

1. ВЪЗЛОЖИТЕЛЯТ може по всяко време до завършване и предаване на работата да се откаже от договора и да прекрати действието му, като в този случай е длъжен да заплати на ИЗПЪЛНИТЕЛЯ стойността на извършеното до момента на отказа.
2. ВЪЗЛОЖИТЕЛЯТ има право да развали договора:
3. при пълно или частично неизпълнение, или забавено изпълнение от страна на ИЗПЪЛНИТЕЛЯ;
4. при отпадане на основанията за изпълнение на договора в резултат на съществена промяна в обстоятелствата, по причини, които ВЪЗЛОЖИТЕЛЯТ не е могъл да предвиди или предизвика, като в този случай не се дължат неустойки;
5. при невъзможност да осигури финансиране за изпълнението на договора, поради прекратяване на проект BG 06-101 „Международен младежки център за работа с деца и младежи в риск в град Стара Загора“, по причини, които не могат да бъдат вменени във вина на нито една от страните по повод изпълнението на този договор, като в този случай ВЪЗЛОЖИТЕЛЯТ не дължи на Изпълнителя неустойки или обезщетения.
6. При разваляне на договора при условията на чл. 87-88 от Закона за задълженията и  
   договорите, изправната страна е длъжна да отправи 7-дневно писмено предизвестие до  
   другата.

**XIII. ДОГОВОР ЗА ПОДИЗПЪЛНЕНИЕ**

**Чл. 15 (1)** Изпълнителят сключва договор за подизпълнение с подизпълнителите, посочени в офертата му. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(2)**Изпълнителят няма право да:

1. сключва договор за подизпълнение с лице, за което е налице обстоятелство по [чл. 47, ал. 1 или 5](apis://Base=NARH&DocCode=40377&ToPar=Art47&Type=201/) от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл. 45а, ал. 6 от ЗОП.

**(3)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл. 45а, ал. 2 от ЗОП.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)** Не е нарушение на забраната на ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**(6)** Изпълнителят е длъжен да прекрати договора за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл. 45а, ал. 4 в 14-дневен срок от узнаването му. В тези случаи изпълнителят сключва нов договор за подизпълнение при спазване на условията и изискванията на ал. 1 – 5 от чл. 45а от ЗОП.

**XIV. ЗАКЛЮЧИТЕЛНИ РАЗПОРЕДБИ**

**Чл.16.** Страните по този договор не могат да го изменят. Изменение се допуска по изключение само в случаите, предвидени в чл. 43, ал. 2 от Закона за обществените поръчки.

**Чл.17.** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощени за това лица.

**Чл.18.** За неуредените в настоящия договор въпроси се прилагат разпоредбите на действащото българско законодателство.

**Чл. 19.** Всички спорове, породени от този договор или отнасящи се до него, включително споровете относно неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства ще се решават чрез преговори. При невъзможност за доброволно разрешаване на спора, същият ще се отнася към компетентния за това съд съгласно действащото българско процесуално законодателство.

**Чл. 20.** Нищожността на отделни части не влече нищожност на целия договор, ако същите могат да бъдат заместени по право от повелителни правила на закона, или ако се докаже, че договорът би бил сключен и без недействителните му части.

**Чл. 21.** Ако някоя от страните промени адреса си, посочен в заглавната част на договора, без да уведоми писмено другата страна за промяната, то последната не отговаря за неполучени съобщения и изявления по повод на договора и последните се

считат за редовно получени от страната, до която са адресирани.

Неразделна част от настоящия договор са Техническата спецификация, Техническото и Ценовото предложение на ИЗПЪЛНИТЕЛЯ и официалната ценова листа на изпълнителя, приложена в ценовата му оферта.

Този договор се състави и подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ:…………………… ИЗПЪЛНИТЕЛ:…………………**

**ЖИВКО ТОДОРОВ**

*Кмет на Община Стара Загора*

**Гл. счетоводител: ……………………**

/Милка Бонева/

**Съгласувал: …………………………**

**/………………………/**